บาทเปิด 31.48 บาทต่อดอลลาร์
เงินบาทเปิดตลาด 31.48 บาทต่อดอลลาร์ ก่อนอ่อนค่ามาที่ 31.57บาทต่อดอลลาร์ ยังกังวลสถานการณ์โควิด-19-ติดตามศาลรธน.วินิจฉัยคดีพรรคอนาคตใหม่บ่ายนี้
21 ก.พ. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 31.48 บาท/ดอลลาร์ จากเย็นวานนี้ที่ปิดตลาดที่ระดับ 31.45 บาท/ดอลลาร์
"เงินบาทเปิด 31.48 แต่ล่าสุดอยู่ที่ 31.57 บาท/ดอลลาร์ อ่อนค่าสุดนับจากพ.ค.62 (เทียบ On Shore) น่าจะมาจากตัวเลขข้อมูลเศรษฐกิจสหรัฐฯที่ออกมาสดใส ประกอบกับความวิตกกังวลเกี่ยวกับสถานกาณณ์โรคติดเชื้อไวรัสโคโรนาสายพันธุ์ใหม่ 2019 (โควิด-19) ยังมีอยู่"นักบริหารเงิน ระบุ
สำหรับทิศทางวันนี้นอกจากเรื่องไวรัสแล้ว ยังต้องจับตาผลการตัดสินของศาลรัฐธรรมนูญในช่วงบ่ายเกี่ยวกับคดีที่หัวหน้าพรรคอนาคตใหม่ให้พรรคกู้เงินจำนวน 191 ล้านบาท ที่อาจนำมาสู่การยุบพรรค
เบื้องต้นประเมินกรอบการเคลื่อนไหวของค่าเงินบาทไว้ระหว่าง 31.40 - 31.60 บาท/ดอลลาร์